Polisie-motorfietse is vals nuus | Maroela Media
Een van die foto's wat op sosiale media versprei word
Die Suid-Afrikaanse Polisiediens in die Oos-Kaap het sy skok en kommer uitgespreek oor berigte op sosiale media met foto's van motorfietse en sleepwaens waarop SAPD-handelsmerke aangebring is.
Die foto's is Woensdag op sosiale media versprei van die voertuie, glo met vervalste handelsmerke.
"'n Voorlopige ondersoek het onthul dat nie een van die polisiestasies dié vervalste toerusting besit, ontwerp of aangeskaf het nie," het brig. Tembinkosi Kinana, woordvoerder van die polisie, gesê. "Dit is ook nie duidelik hoe 'n persoon, vermoedelik 'n polisiebeampte in die foto's, met die motorfietse verbind word nie. 'n Verdere ondersoek sal gedoen word om die bron van die foto's te bepaal of te bepaal wie die foto's vervaardig het en wat hul motiewe was."
Die bestuur van die SAPD verwerp dus die berigte op sosiale media as fopnuus en dit het niks met die polisie in die provinsie te doen nie, het Kinana bygevoeg. Die provinsiale polisiekommissaris, lt.genl. Liziwe Ntshinga, het 'n omvattende ondersoek versoek oor die foto's.
"Die kubermisdaadeenheid sal ondersoek instel en persone, wat die leuens vervaardig het, sal vervolg word, asook diegene wat gehelp het om die fopnuus op sosiale media te versprei."
Kinana het gesê dit is onwettig om fopnuus te versprei.
Hahahahaha hahahahaha hahahahaha. After being told that the Ambulances were useless and not roadworthy for patients. The Eastern Cape has turned them into Police bikes ???????????????????????????????????? pic.twitter.com/JJheCLVzke
— Trubs (@Mr_Trubshawe) August 5, 2020
As jy die foto draai dan kan jy agter op sien staan Ford Mustang Raptor!
Man dit lyk na oulike rygoed, veral vir parlements lede wat miljuisende spandeer op rond jaker. Die bonus is hul hare kan nie deurmekaar waai nie.
Dis baie snaaks. Maar waar daar 'n rokie is is daar' 'n vuurtjie. Die is nie te vergesog nie. Iewers in die Noord Kaap dan gesien hulle maak gebruik van donkiekarre.